02/04/2014 | Administración LocalMunicipal
Boiro
Anuncio de aprobación definitiva da Ordenanza reguladora da concesión da tarxeta de estacionamento para persoas con diversidade funcional e a súa adaptación ao modelo comunitario

ANUNCIO En cumprimento do previsto no artigo 70.2 da lei 7/1985, do 2 de abril, Reguladora das bases de réxime local, faise público para xeral coñecemento, que o Pleno da Corporación Municipal, na sesión ordinaria realizada o 13 de marzo de 2014, aprobou de xeito definitivo a Ordenanza municipal reguladora da concesión da tarxeta de estacionamento para persoas con diversidade funcional e a súa adaptación ó modelo comunitario, sendo o seu texto o que se publica neste anuncio. Boiro, 26 de marzo de 2014. Katherine Abderrahmane Voss ORDENANZA REGULADORA DA CONCESIÓN DA TARXETA DE ESTACIONAMENTO PARA PERSOAS CON DIVERSIDADE FUNCIONAL E A SÚA ADAPTACIÓN AO MODELO COMUNITARIO A Lei 13/1982, de 7 de abril, de Integración Social de Minusválidos/as, no seu artigo 60 establece que os concellos deben adoptar as medidas axeitadas para facilitar o estacionamento dos vehículos automóbiles pertencentes a persoas con diversidade funcional con problemas graves de mobilidade, pondo de manifesto que a dita constitúe un eficaz instrumento para favorecer a integración social e laboral, ao facilitar o acceso aos espacios e servizos comunitarios a moitas persoas que, ao verse limitadas para utilizar os transportes públicos por estar afectadas por importantes problemas de mobilidade, acceden aos mesmos de maneira autónoma mediante vehículos particulares, beneficiándose no seu punto de destino das ventaxas de aparcamento que posibilita a tarxeta. Igual criterio mantén o Consello da Unión Europea que, ao referirse a igualdade de oportunidades das persoas con diversidade funcional, estima procedente que toda persoa con mobilidade reducida debe poder disfrutar de medidas adicionais concretas dirixidas a favorecer a súa integración profesional e social, e a estes efectos considera oportuna unha acción comunitaria para fomentar a concesión e o recoñecemento mutuo das tarxetas de estacionamento para persoas con diversidade funcional e que faciliten a libre circulación destas. O Concello de Boiro, sensible dende fai tempo con esta problemática, ven concedendo unhas tarxetas ás persoas con diversidade funcional que posibilitan o estacionamento, tanto nas zonas reservadas para as ditas, como no resto das zonas, sempre que non se obstaculice o tráfico, tanto rodado como peatonal, pero sin dispor dunha norma concreta que regule os criterios de concesión destas autorizacións. Coñecida por todos a problemática dos estacionamentos, tanto no Concello de Boiro como no resto das grandes e medianas cidades, deberanse ter en conta determinados factores á hora de concesión destas autorizacións, que fagan compatible o dereito das persoas con diversidade funcional a estacionar nos lugares máis próximos ao seu destino e o deber da Administración Local a unha xestión xusta e coherente das limitadas prazas de estacionamento. Artigo 1.–Obxecto. A presente Ordenanza ten por obxecto regular a utilización e o procedemento para a concesión da tarxeta de estacionamento para vehículos conducidos por persoas con discapacidade funcional ou que transporten ás ditas e a súa adaptación ao modelo comunitario adoptado por Recomendación do Consello de 4 de xuño de 1998 e demais normativa vixente reguladora na materia. Artigo 2.–Ámbito territorial. A tarxeta de estacionamento para persoas con diversidade funcional, concedida segundo o previsto na presente Ordenanza, terá validez no ámbito territorial do Concello de Boiro e acreditará á persoa titular da dita para utilizar os estacionamentos reservados e disfrutar dos dereitos que sobre estacionamento de vehículos para persoas con diversidade funcional se establezan, sen prexuizo da súa utilización en todos os Estados membros da Unión Europea, nos termos que os respectivos Concellos comunitarios teñan establecidos en materia de ordenación e circulación de vehículos. Ademais, se recoñece o dereito ao uso, no ámbito territorial do Concello de Boiro, das tarxetas de estacionamento para persoas con diversidade funcional de mobilidade reducida emitidas polas Administracións Públicas do resto da Unión Europea. Artigo 3.–Titulares de dereito. Serán titulares de dereito á obter e utilizar a tarxeta de estacionamento para persoas con mobilidade reducida, aquelas que residan ou teñan o seu posto de traballo no Concello de Boiro e que estean afectadas por unha discapacidade física e/ou psíquica que lles afecte gravemente a mobilidade, e que obtiveran o ditame técnico facultativo afirmativo do Equipo de Valoración e Diagnóstico correspondente e superen o 33% de minusvalía. Artigo 4.–Características e condicións de uso da tarxeta de estacionamento.1.–As características da tarxeta de estacionamento son as definidas no anexo I da presente Ordenanza.2.–Para o uso da tarxeta de estacionamento deberanse cumprir as seguintes condicións: 1. A tarxeta será estrictamente persoal e só poderá ser utilizada cando o seu titular sexa transportado no vehículo ou éste sexa conducido pola persa con mobilidade reducida titular da dita.2. A tarxeta deberá se colocada no parabrisas dianteiro, de xeito que o seu anverso sexa lexible dende o exterior do vehículo e deberá permitirse o seu exáme pola autoridade competente ou axentes cando o requeiran.3. Será válida para estacionar nos lugares específicamente sinalados ao efecto e, incluso nos lugares de estacionamento prohíbido, seguindo sempre as indicacións dos axentes da Policía Local, durante o tempo indispensable e coas seguintes excepcións:  Zonas peatonais, beirarúas e pasos de peóns.  Naqueles lugares nos que esté prohíbida a parada.  Lugares que obstrúan vados ou saídas de emerxencia  Espacios que reduzan carrís de circulación ( doble filas) Artigo 5.–Cancelación da tarxeta. No suposto de incumprimento das condicións de uso ou das indicacións dos axentes de Policía Local, previamente constatados os feitos, poderá producirse a cancelación da tarxeta e anulación dos dereitos de estacionamento establecidos. Artigo 6.–Requisitos. Poderán ser titulares da presente tarxeta de estacionamento aquelas persoas que, residindo ou tendo o seu posto de traballo no termo municipal do Concello de Boiro, reúnan os seguintes requisitos:  Empadronamento: estar empadronados/as no Concello de Boiro ou xustificar que teñen o seu posto de traballo no termo muncipal do Concello de Boiro.  Idade: ter unha idade mínima de tres anos.  Condición de minusvalía: dispor da preceptiva resolución de recoñecemento da condición de persoa minusválida, emitido polo organismo correspondente.  Mobilidade reducida: a determinación deste extremo será fixado polo organismo correspondente, quen emitirá o preceptivo informe en aplicación ao Real Decreto 1971/1999, de 23 de decembro, de Procedimento para o recoñecemento, declaración e calificación do grao de minusvalía (BOE de 26 de xaneiro de 2000). Artigo 7.–Procedimento para a concesión da tarxeta de estacionamento. Corresponderá ao departamento de Servizos Sociais do Concello de Boiro a concesión da tarxeta de acordo co seguinte procedimento: 1.–O expediente iniciarase a solicitude da persoa interesada, mediante o impreso normalizado que se achega como Anexo II da presente Ordenanza, que se recollerá no departamento de Servizos Sociais e presentarase, unha vez cumprimentada, no Rexistro Xeral do Concello, xunto coas copias compulsadas dos documentos esixidos. A persoa solicitante poderá ser a propia titular ou o seu representante legal. A titularidade será sempre ostentada pola persoa que reúna os requisitos establecidos no artigo 6) da presente Ordenanza.2.–A documentación a presentar será a seguinte:  Fotocopia do DNI da persoa solicitante.  Acreditación da representación e fotocopia do DNI do representante legal no seu caso.  Dúas fotos tipo carné do/a titular.  Fotocopia da resolución do recoñecemento da condición de minusvalía e ditame relativo a súa mobilidade, co prazo de validez emitido pola Unidade de Valoracion correspondente.  Acreditación da condición de residente no Concello de Boiro ou de ter ou seu posto de traballo no mesmo.3.–O ditame da Unidade de Valoración correspondente incorporarase ao expediente e o Concello resolverá sobre a solicitude, en consonancia co dito, notificándoo a persoa interesada no prazo máximo de tres meses, a partir da data na que a solicitude da tarxeta de estacionamento tivera entrada no Rexistro do Concello.4.–Unha vez concedida a tarxeta de estacionamento, será presentada a persoa titular para a súa sinatura e, unha vez asínada, será entregada a persoa interesada.5.–O Concello entregará, xuntamente coa tarxeta, un resumo das condicións de utilización da dita, tanto no Concello como nos distintos estados membros da Unión Europea. No caso de que a solicitude da tarxeta de estacionamento sexa realizada por persoas xurídicas adicadas ao transporte de persoas con mobilidade reducida, aplicarase o seguinte: O/a interesado/a deberá presentar, por duplicado, no Rexistro Xeral do Concello, a solicitude mediante o impreso normalizado que figura como Anexo II da presente Ordenanza, acompañada de: 1. Fotocopia do último recibo ou, no seu defecto, do certificado de alta do IAE.2. Fotocopia do CIF/NIF.3. Relación das matrículas dos vehículos adicados ao transporte de persoas con mobilidade reducida, fotocopia do permiso de circulación e ficha técnica de cada un dos vehículos.4. Documento que acredite que o seu domicilio social se atopa neste Concello. A solicitude tamén poderá ser presentada de calquer forma admitida en dereito, sempre e cando a documentación que se achegue veña compulsada por un Órgano habilitado para iso.2.–O/a instructor/a comprobará que o/a solicitante reúne os requisitos necesarios.3.–Si faltase algún dos documentos esixidos, requerirase ao solicitante para que o aporte, segundo establece a lexislación na materia.1. Comprobarase a existencia de antecedentes no Rexistro Unico de tarxetas de estacionamento de vehículos para persoas con mobilidade reducida da Comunidade Autónoma de Galicia.2. O Órgano competente resolverá o que proceda.3. Deberase resolver no prazo de tres meses. Transcurrido o prazo sen que se dictara resolución, poderase entender desestimada a solicitude, sen prexuízo da obriga legal de resolver que recae sobre a Administración.4. No caso de concesión, expedirase a tarxeta nun prazo non superior a dez días a contar dende a resolución, facéndose entrega un indicativo coas instruccións de uso”. Artigo 8.–Período de validez. A validez da tarxeta virá especificada na mesma. Dependerá de dous factores: idade da persoa titular e características do ditame sobre a mobilidade, en relación a si é permanente ou temporal.  Para maiores de 18 anos, o prazo da validez establécese en cinco anos a contar dende a data de expedición da tarxeta, sempre que o ditame determine a existencia dunha mobilidade reducida de carácter definitivo.  Cando a mobilidade reducida sexa de carácter temporal, a validez da tarxeta estará marcada polo prazo de dita invalidez.  No caso de que a persoa titular teña unha idade inferior a 18 anos, o prazo de validez será como máximo de dous anos, agás que a duración da mobilidade reducida establecida no ditame sinale un prazo inferior. De ser así, axustarase ao período de validez do dito. No caso de persoas xurídicas, a vixencia e renovación da tarxeta axustarase ao disposto no apartado 1 deste artigo. Se se pretende cambiar os vehículos afectados, simultáneamente coa modificación das matrículas asociadas deberá solicitarse unha nova tarxeta. Se se contempla a inclusión dun número de vehículos superior ao existente deberá igualmente solicitarse nova tarxeta.” Artigo 9.–Renovación da tarxeta.1.–Maiores de 18 anos con ditame permanente: renovación aos cinco anos. O Concello comprobará os requisitos de vida e empadronamento e a persoa interesada deberá aportar duas fotografías tamaño carné. 2. Maiores de 18 anos con ditame temporal: renovación na data na que remata o prazo de validez. Neste caso a renovación esixe a presentación por parte da persoa interesada dun novo ditame de mobilidade e duas fotografías tamaño carné, debendo xustificar os requisitos de vida e empadroamento.3.–Menores de 18 anos: a renovación producirase na data sinalada pola temporalidade e non poderá ser superior a dous anos e esixe que a persoa interesada presente un novo ditame.4.–A persoa interesada deberá presentar a solicitude tres meses antes da caducidade, a efectos de poder dispor da nova tarxeta á data de finalización do prazo anterior.5.–En todos os casos, a entrega da nova tarxeta require que a persoa interesada entregue a antiga no departamento de Servizos Sociais.6.–A nova tarxeta levará o mesmo número ca anterior.7.–A renovación da tarxeta pode producirse por sustracción, deterioro ou perda. No caso de sustracción, esixirase por parte da persoa interesada que presente xustificación da denuncia. No caso de deterioro, a persoa interesada deberá presentar a tarxeta deteriorada. O Concello emitirá a nova tarxeta coa mesma data de caducidade da anterior. Artigo 10.–Cambios de domicilio, perda, deterioro ou sustracción. Cambio de domicilio: o/a interesado/a deberá solicitar unha nova tarxeta que, unha vez expedida, conservará o prazo de validez anterior. Si o cambio de domicilio é dentro do mesmo Concello manterase o número de orde, si a anterior tarxeta está expedida fóra do Concello variarase o número de orde municipal. En ámbolos dous casos deberase entregar no Concello a taxeta anterior. Perda ou deterioro: deberá ser comunicado inmediatamente ao Concello e realizar a petición dunha nova tarxeta no impreso de solicitude. No caso de deterioro deberá ao recoller a nova tarxeta, entregar a deteriorada. Sustracción: deberá acompañar á solicitude dunha nova tarxeta copia da denuncia presentada na Policía Local ou Garda Civil. En todos os casos a tarxeta manterá o mesmo número que a anterior así como o período de validez. DISPOSICIÓN TRANSITORIA ÚNICA A presente Ordenanza aplicarase aos procedimentos de concesión de tarxetas de estacionamento de persoas con diversidade funcional, iniciados con anterioridade a súa entrada en vigor. Do mesmo xeito, as tarxetas concedidas con anterioridade que non reúnan os requisitos establecidos pola Presente Ordenanza, serán anuladas, comunicándose á persoa titular e a Policía Local dita anulación, aos efectos correspondentes. As persoa que posúan na actualidade unha tarxeta de estacionamento para persoas minuválidas deberán canxealas, no prazo máximo de seis meses, segundo o modelo comunitario, coa denominación de Tarxeta de Estacionamento para persoas con discapacidade, segundo se dispón na presente Ordenanza. ANEXO I DISPOSICIÓNS SOBRE O MODELO COMUNITARIO DE ESTACIONAMENTO PARA PERSOAS CON DISCAPACIDADE A.–As dimensións totais da tarxeta de estacionamento para persoas con discapacidade segundo o modelo establecido serán as seguintes: – Lonxitude: 106 mm – Largura: 148 mm B.–As cores que se van empregar na tarxeta de estacionamento serán as seguintes: – Fondo da tarxeta: cor azul Pantone 298. – Símbolo internacional de accesibilidade: figura de cor branca sobre fondo azul Pantone Reflex Blue. – Letra “E” indicativo do Estado españaol: cor branca – Símbolo de 12 estrelas da Unión Europea: cor branca. – Textos: cor negra. C.–Textura: a tarxeta de estacionamento estará plastificada, con expcepción do espacio previsto para a sinatura ou marca autorizada da persoa titular na metade esquerda do reverso. D.–Contidos: a tarxeta de estacionamento terá un anverso e un reverso, cada un deles dividido verticalmente en dúas metades. Metade esquerda do anverso. Nesta parte figurarán: – O símbolo internacional de accesibilidade. – O período de validez da tarxeta, con indicación da data de caducidade. – O número de serie da tarxeta. – O nome e selo da autoridade ou organización que expide a tarxeta. – A matrícula do vehículo (optativa) só será obrigatoria cando a persoa titular da tarxeta sexa unha persoa xurídica. Metade dereita do anverso. Nesta parte figurarán: – A inscripción “Tarxeta de estacionamento para persoas con minusvalía” en letras maiúsculas. – De seguido e suficientemente separada, en maiúsculas ou minúsculas, a inscripción “Tarxeta de estacionamento” nas demais linguas oficiais da Unión Europea. – A inscripción “Modelo das comunidades europeas”. – De fondo o indicativo E, correspondente ao Estado español, dentro do círculo de 12 estrelas símbolo da Unión Europea. Metade esquerda do reverso. Neta parte figurarán: – Unha fotografía da persoa titular. – Os apelidos da persoa titular. – O nome da persoa titular. – A sinatura ou marca autorizada da persoa titular da tarxeta. Metade dereita do reverso. Figurarán os textos: – “Esta tarxeta dá dereito a utilizar as correspondentes facilidades para persoas minusválidas vixentes no lugar do país onde se atope a persoa titular”. – “Cando se utilice esta tarxeta deberá colocarse na parte dianteira do vehículo de maneira que únicamente o anverso da tarxeta sexa claramente visible para o seu control. – E.–Todos os textos, agás a traducción a todas as linguas comunitarias do texto “Tarxeta de estacionamento para persoas minusválidas” realizaranse en versión bilingüe galego-castelá. ANEXO II MODELO DE SOLICITUDE DA TARXETA DE ESTACIONAMENTO PARA PERSOAS CON DISCAPACIDADE DATOS DA PERSOA DISCAPACITADA D./dna. –---------------------------------------------------------------------------, con DNI nº –-------------------------, con domicilio en --------------------, rúa -------------------------––––––––––––––––, C. P. –-------------------- e teléfono de contacto ----------------------------------------. DATOS DA PERSOA QUE LLE REPRESENTA LEGALMENTE D./dna. –---------------------------------------------------------------, con DNI nº ------------------------------, con domicilio en --------------------------, rúa -----------------------------––––––––––––––––, C. P. –----------------- e teléfono de contacto ------------------------------------- SOLICITA: A concesión da tarxeta de estacionamento para persoas con discapacidade, conforme ás condicións establecidas na Ordenanza Municipal reguladora de tarxetas de estacionamento para persoas con discapacidade. Boiro, a--------de--------------de 20---. O/a solicitante. O/a representante legal Asdo.: ------------------------------- Asdo.: -------------------------- SR. ALCALDE-PRESIDENTE DO CONCELLO DE BOIRO O departamento municipal de Servizos Sociais do Concello de Boiro, en cumprimento do disposto na LO 15/1999, do 13 de decembro, de protección de datos de carácter persoal, infórmalle que, no caso de prestar a correspondente autorización con manifestación expresa do consentimento mediante a sinatura da presente autorización, procederá á inclusión dos datos persoais, previamente comunicados, no ficheiro de datos automatizados titularidade deste Concello responsable do departamento de Servizos Sociais. Don/a ------------------------------------------, con DNI nº ------------------------------------------------ Declaro que, para os efectos da efectiva prestación dos servizos sociais municipais e non desexando dar un tratamento anónimo á miña petición de servizo ou consulta, fun informado/a, nos termos do disposto na Lei 15/1999, do 13 de decembro, de protección de datos persoais, da incorporación dos meus datos persoais ao ficheiro dependente do Concello de Boiro, como entidade titular dos Servizos Sociais Comunitarios, así como da súa finalidade, titularidade, xestión, condicións e consecuencias e, en especial, do dereito que me asíste a exercer o acceso, rectificación, cancelación e oposición respecto de tales datos. Na súa consecuencia, sendo coñecedor/a de tal información e dereitos, manifesto a miña conformidade para a súa efectiva incorporación a dito ficheiro. --------------------------, ----– de ------------–––– de ---------- 20 (Sinatura) CONDICIÓNS DE USO DA TARXETA DE ESTACIONAMENTO PARA PERSOAS CON DISCAPACIDADE – A presente autorización é estrictamente persoal e pode ser utilizada únicamente cando a persoa titular conduza o vehículo ou sexa transportada nel. – Deberá ser colocada no parabrisas dianteiro, de xeito que o seu anverso sexa lexible dende o exterior do vehículo e deberá permitirse o seu exáme pola autoridade competente cando ésta sí o requira. – Será válida para estacionar nos lugares sinalados ao efecto e, incluso, nos lugares de estacionamento prohíbido durante o tempo indispensable e coas seguintes excepcións:  Zonas peonís  Beirarúas e pasos de peóns  En prohibición de parada  Lugares que obstrúan vados ou saídas de emerxencia  Espacios que reduzan carrís de circulación (doble fila)  Deberá seguir en todo momento as indicacións dos Axentes da Policía Local.”